3 ก้าวสู่ความมั่นคั่ง ในการลงทุนทองคำ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....นพ.กฤชรัตน์ หิรัณยศิริ
ในสัปดาห์นี้อธิบายถึงการบริหารความเสี่ยงที่เรียกว่า Stop Loss คือ การหยุดการสูญเสียหรือการหยุดการขาดทุน
คำนี้นักลงทุนไทยมักไม่คุ้นเคย ในขณะที่การลงทุนในสินค้าโภคภัณฑ์โดยเฉพาะทองคำ การที่จะได้รู้จักการบริหารความเสี่ยงได้ดีในการลงทุน จำเป็นจะต้องรู้จักคำนี้ การหยุดการขาดทุนเป็นหลักการเบื้องต้นที่จะทำให้หยุดความเสี่ยงของการลงทุนได้ ให้อยู่ในปริมาณที่เราสามารถรับได้ โดยนักลงทุนที่ดีเมื่อเริ่มลงทุน ก็จะต้องรู้ว่าจุดหยุดของการลงทุนควรอยู่ที่ระดับใด 
โดยปกติทั่วไปของการลงทุนโกลด์ฟิวเจอร์ส นักลงทุนควรจะต้องพิจารณาจุดหยุดขาดทุนในช่วงที่เริ่มขาดทุน 35% ต่อบาททองคำ เพราะการลงทุนที่ดีต้องมีแผนของการลงทุน นอกจากเป็นแผนของการทำกำไรแล้ว ก็ควรจะต้องมีแผนการหยุดขาดทุนตามไปด้วย 
โดยทั่วไปจุดหยุดขาดทุนที่ดีที่สุด ควรอยู่ต่ำกว่าแนวรับของสัญญาณเทคนิคเล็กน้อย และทุกอย่างต้องเน้นการทำโดยอัตโนมัติ เรียกว่ามีแผนอย่างรัดกุมตั้งแต่ต้น จึงเป็นสิ่งจำเป็นที่อยากให้นักลงทุนไทยได้เข้าใจ และฝึกใช้ควบคู่ไปกับหลักการลงทุนที่ถูกต้อง คำว่า Stop Loss ซึ่งอยู่ในบทต้นๆ ของการลงทุนที่ดีในทุกๆ ตำรา 
การวิเคราะห์เทคนิคของสัปดาห์ที่ 19 เม.ย.24 เม.ย. 
ราคาทองคำตกลงอย่างหนักในคืนวันศุกร์ หลังจากราคาขึ้นอย่างต่อเนื่องตั้งแต่วันที่ 31 มี.ค. จากระดับ 1,103 ขึ้นไปทำจุดสูงสุด 1,169 ภายในเวลา 12 วัน และมีแรงเทขายอย่างหนักในตลาดเอเชีย โดยราคาทรงตัวมาตลอดสัปดาห์ที่แล้ว จนเพิ่งร่วงหลุดลงมาจากแนวรับแรกที่ระดับ 1,150 และไปทำที่จุดต่ำสุดที่ 1,130 ทองคำถูกกดดันจากแรงเทขายทำกำไรจนหลุดแนวรับสำคัญที่ระดับ 1,150 และ 1,137 ลงมา 
มองว่าทิศทางทองคำในสัปดาห์หน้า น่าจะเคลื่อนตัว Side Way 1,1281,145 โดยเป็นโอกาสที่ดีของนักลงทุนทองคำแท่ง ได้เข้าช้อนซื้อหลังจากได้ขายไปแล้ว คาดว่าราคาไม่น่าจะหลุดแนวรับที่ 1,125 นักลงทุนในโกลด์ฟิวเจอร์สคงเก็งกำไรในภาวะการปรับฐาน หลังจากราคาขึ้นมาอย่างมาก 
ราคาในระยะยาวยังเป็นขาขึ้น โกลด์ฟิวเจอร์สจึงต้องเป็นการลงทุนเข้าเร็ว ออกเร็ว ขอให้โชคดีในการลงทุน และควรจะลงทุนในทองคำแท่งควบคู่กับ Gold Futures เพื่อลดความเสี่ยงและสามารถลงทุนในโกลด์ฟิวเจอร์สได้ดียิ่งขึ้น 
MTS GOLDFUTURE เปิดบริการเพิ่มสาขาที่เซ็นทรัลเวิลด์แล้ว พร้อมการซื้อขายทองคำแท่งได้สะดวก